20.5.2005
Oikeusministeriö Lainvalmisteluosasto erityisasiantuntija Pekka Pulkkinen PL 25
00023 Valtioneuvosto
OSAKEYHTIÖLAIN VOIMAANTULON AJOITUKSESTA
Oikeusministeriö valmistelee osakeyhtiölain kokonaisuudistusta. Internetissä julkaistujen tietojen mukaan uudistusesitys on tarkoitus antaa kevätkaudella 2005. Yhteydenotoissa oikeusministeriöön olemme saaneet sellaisen käsityksen, että kokonaisuudistus voidaan saattaa voimaan aikaisintaan 1.7.2006. Haluamme tässä yhteydessä tuoda oikeusministeriön tietoon voimaantulon ajoittamisesta arvo-osuusjärjestelmän, siinä toimivien tilinhoitajayhteisöjen ja yhtiöiden kannalta seuraavan:

Kokonaisuudistukseen sisältyy useita yksityiskohtia, jotka edellyttävät muutoksia osakkeiden ja muiden osakeyhtiöön liittyvien arvo-osuuksien käsittelyssä ja arvo-osuusjärjestelmän toimintatavoissa. Arvopaperikeskus on jo käynnistänyt tietojärjestelmähankkeen, jonka tavoite on uuden
lainsäädännön mukaisten muutosten käyttöönotto lain voimaantulopäivänä. Käyttöönottoa edeltää järjestelmätestaus, johon joutunevat osallistumaan myös arvo-osuusjärjestelmän osapuolet, ts. tilinhoitajayhteisöt. Hankkeessa käydään läpi myös toimintamuutokset, jotka koskevat arvo-osuusjärjestelmään liittyneiden yhtiöiden pääomajärjestelyjä ja yhtiötapahtumien toteutusta.

Tietojärjestelmiä käyttävät palveluntarjoajat pyrkivät yleisesti rauhoittamaan kesäajan laajoilta järjestelmämuutoksilta riskienhallintaan liittyvistä syistä. Vaikka järjestelmiä käytetään ympäri vuoden luotettavasti ja asianmukaisin voimavaroin, on kuitenkin selvä, että esimerkiksi laajojen testien, asennusten ja mandollisten häiriöiden selvittäminen on riskialttiimpaa keskellä lomakautta kuin muina aikoina. Lomakauden aikana ei myöskään ole välttämättä mandollista käyttää järjestelmien ja liiketoiminnan parhaita asiantuntijoita.

Kesän järjestelmämuutosten rauhoitusjaksoksi on määritelty tilinhoitajayhteisöjen ja muiden osapuolten kanssa ja näiden osapuolten toiveesta 15.6.-15.8. Arvopaperikeskuksen piirissä. Tuona aikana pyritään siihen, että tuotantoon siirretään vain järjestelmien pakollisia korjauspäivityksiä. Vastaavanlainen, kuukauden mittainen rauhoitusjakso ajoittuu myös vuoden vaihteeseen.

Uuden osakeyhtiölain aiheuttamat järjestelmämuutokset koskevat merkittävää osaa suomalaisista suuryrityksistä. Vaikka arvo-osuusjärjestelmään kuuluvat yhtiöt eivät sinänsä itse joutuisikaan tekemään laajoja muutoksia omiin
Suomen Arvopaperikeskus Oy, Unioninkatu 32 B, PL 110, 00131 Helsinki Puh. (09) 686 200, Kotipaikka Helsinki, Y-tunnus: 1061446-0

2 (2)
järjestelmiinsä Arvopaperikeskuksen muutosten takia, yhtiöiden ja niiden osakkaiden palvelujen kannalta merkittävät palveluntarjoajat, tilinhoitajayhteisöt, joutuvat mukauttamaan toimintaansa. Järjestelmien, sääntöjen ja toiminnan muuttaminen kesän rauhoitusjakson aikana aiheuttaa epävarmuutta, jota voitaisiin torjua ajoittamalla lainsäädännön voimaantulo ja järjestelmämuutosten käyttöönotto kesäajan ulkopuolelle.

Pyydämme oikeusministeriötä ottamaan osakeyhtiölain kokonaisuudistuksen voimaan saattamisen ajoituksessa huomioon laajojen järjestelmämuutosten käyttöönottoon liittyvät kysymykset. Näin toivomme, että uudistus saatettaisiin voimaan mieluummin esimerkiksi 1.9.2006 kuin 1.7.2006, jos eduskunta käsittelee esityksen vuoden 2005 aikana.

Ystävällisin terveisin,

SUOMEN ARVOPAPERIKESKUS OY

Liisa Jauri toimitusjohtaja